[{"text_idx": "#000002", "text": "Gweithredu heddiw ar gyfer gwell yfory"}, {"text_idx": "#000004", "text": "Yn unigryw i Gymru, mae\u2019r Ddeddf wedi denu diddordeb o wledydd ledled y byd, yn cynnig cyfle enfawr i wneud newid cadarnhaol, hirdymor i genedlaethau\u2019r presennol a\u2019r dyfodol."}, {"text_idx": "#000005", "text": "Yn 2016, daeth Sophie Howe yn Gomisiynydd Cenedlaethau\u2019r Dyfodol cyntaf y byd. Cre\u0308wyd y ro\u0302l i ddarparu cyngor i\u2019r Llywodraeth a chyrff cyhoeddus eraill yng Nghymru ar gyflawni llesiant cymdeithasol, economaidd, amgylcheddol a diwylliannol ar gyfer cenedlaethau\u2019r presennol a\u2019r dyfodol ac er mwyn asesu ac adrodd ar sut y ca\u0302nt eu cyflawni."}, {"text_idx": "#000006", "text": "Mae Sophie wedi arwain ymyriadau proffil uchel yn ymwneud a\u0302 chynllunio trafnidiaeth, diwygio addysg a newid yn yr hinsawdd gan herio\u2019r Llywodraeth ac eraill i ddangos sut y maent yn ystyried cenedlaethau\u2019r dyfodol."}, {"text_idx": "#000007", "text": "Mae llawer o sefydliadau mawr a bach hefyd yn rhan o\u2019r mudiad hwn oherwydd eu bod am fod yn rhan o ymdriniaeth Ti\u0302m Cymru. Mae athrawon, meddygon, darparwyr gwasanaethau cyhoeddus, cymunedau a busnesau, arweinwyr a phobl ifanc mewn ysgolion, awdurdodau lleol, canolfannau hamdden, canolfannau ailgylchu, cymdeithasau adeiladu, safleoedd adeiladu, cyrchfannau twristiaeth a mwy \u2018yn rhan o\u2019r Ddeddf\u2019 \u2013 gan helpu i greu Cymru sy\u2019n iachach, yn fwy cyfartal, yn gydnerth yn amgylcheddol, yn gyfrifol yn fyd-eang, yn lewyrchus, gyda chymunedau cydlynus a diwylliant bywiog lle mae\u2019r Gymraeg yn ffynnu."}, {"text_idx": "#000008", "text": "Mae\u2019r gwaith hwn a\u2019r fideos isod yn dangos ond rhai o\u2019r ffyrdd y mae\u2019r Ddeddf yn gwneud gwahaniaeth i fywyd yng Nghymru hyd yn hyn."}, {"text_idx": "#000010", "text": "Mewn saith mlynedd fer, mae\u2019r Ddeddf wedi mynnu atebion hirdymor i heriau mwyaf y wlad ac wedi gofyn i wasanaethau cyhoeddus gydweithio a chynnwys pobl mewn penderfyniadau sy\u2019n gwella ein llesiant cymdeithasol, economaidd, amgylcheddol a diwylliannol."}, {"text_idx": "#000011", "text": "Yn un o\u2019i chyflawniadau mwyaf, mae\u2019r Ddeddf wedi helpu i greu newid sylfaenol yn y ffordd y mae Cymru\u2019n mesur llwyddiant, gan werthuso cynnydd yn seiliedig ar lesiant, yn hytrach na CMC. Diffinio \u2018Cymru Lewyrchus\u2019 fel un sy\u2019n cyflawni gwaith da a chymdeithas carbon isel."}, {"text_idx": "#000013", "text": "Mae\u2019r gwaith sy\u2019n cael ei wneud yma yng Nghymru yn ysbrydoliaeth ar draws y byd, i wledydd fel yr Alban, Iwerddon, Canada, Ffrainc, yr Almaen, Gibraltar, Seland Newydd a Japan, sydd eisiau dysgu gan Gymru a datblygu eu dulliau cenhedlaeth y dyfodol eu hunain."}, {"text_idx": "#000016", "text": "Mae llawer i\u2019w wneud o hyd ond mae Cymru\u2019n dangos i weddill y byd yr hyn y gellir ei gyflawni, a dim ond newydd ddechrau rydym ni."}, {"text_idx": "#000017", "text": "Diddordeb mewn mwy o enghreifftiau o sut mae\u2019r Ddeddf wedi cael effaith ar draws Cymru a\u2019r Byd?"}, {"text_idx": "#000020", "text": "These are the people changing the future of Wales as selected by @sophiehowe @futuregencymru \ud83c\udff4\udb40\udc67\udb40\udc62\udb40\udc77\udb40\udc6c\udb40\udc73\udb40\udc7f"}, {"text_idx": "#000022", "text": "Diolch yn fawr i @BigIssue am gwmpasu ein rhestr #FGC100 o rai o'r bobl sy'n gweithio'n galed ar gyfer cenedlaethau'r dyfodol. Mae rhai cysylltiadau cyffrous eisoes yn digwydd o'n digwyddiad ac mae pobl yn enwi eu ysgogwyr newid eu hunain."}, {"text_idx": "#000025", "text": "Cofrestrwch ar gyfer ein Cylchlythyr"}]